
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1071 


30 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του δικαστικού καταστήματος στο οποίο 
θα λειτουργούν το Ναυτοδικείο και Αεροδικείο 

Θεσσαλονίκης. 1 

Καθορισμός του ύψους της μηνιαίας αποζημίωσης 
που χορηγείται στα μέλη του Διοικητικού Συμβου¬ 
λίου του Ενιαίου Φορέα Τροφίμων (ΕΦΕΤ). 2 


Καθιέρωση με αμοιβή υπερωριακής εργασίας για το 
μόνιμο ιατρικό υγειονομικό και λοιπό επιστημονικό 
προσωπικό των Νομαρχιακών Τοπικών Μονάδων 
Υγείας και των Μονάδων Υγείας των Υποκ/των του 


ΙΚΑ για το Β'εξάμηνο του έτους 2000. 3 

Σύσταση δημοτικού νομικού προσώπου με την επωνυ¬ 
μία «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ - ΨΥ¬ 
ΧΑΓΩΓΙΑΣ ΚΑΙ ΠΕΡΙΒΑΛΛΟΝΤΟΣ». 4 

Τροποποίηση συστατικής πράξης της Αμιγούς Δημο¬ 
τικής Επιχείρησης Τουριστικής Ανάπτυξης (ΑΔΕ¬ 
ΤΑ) Δ. Καλλονής. 5 

Σύσταση Αναπτυξιακής Δημοτικής Επιχείρησης Συβό- 

των (Α.Δ.Ε.Σ.), Νομού Θεσπρωτίας. 6 

Υπερωριακή εργασία για το Β' εξάμηνο υπαλλήλων 

της Νομαρχίας Βοιωτίας. 7 

Υπερωριακή απασχόληση Β' Εξαμήνου 2000 για τους 
υπαλλήλους του Υπουργείου Γεωργίας που υπηρε¬ 
τούν στην νομαρχιακή Αυτοδιοίκηση Καρδίτσας... 8 

Υπερωριακή εργασία υπαλλήλων που απασχολούνται 

στο Γραφείο Νομάρχη Φωκίδας. 9 

Υπερωριακή εργασία για το Β' εξάμηνο 2000 υπαλλή¬ 
λων της Νομ. Φωκίδας. 10 


ΑΠΟΦΑΣΕΙ Σ 

Αριθ.Φ. 454.4/97431 (1) 

Καθορισμός του δικαστικού καταστήματος στο οποίο θα 
λειτουργούντο Ναυτοδικείο και Αεροδικείο Θεσσαλο¬ 
νίκης. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 169παρ. 1 εδ. α'του Στρατιωτικού Ποινικού 
Κώδικα (Κυρωτικός Ν. 2287/95, ΦΕΚ Α', 20/95). 


β. Το άρθρο 29 Α' του Ν. 1558/85 «Κυβέρνηση και κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚΑ' 154/92) και τροποποιήθηκε από το άρ¬ 
θρο 1 παρ. 2του Ν. 2469/97 (ΦΕΚΑ'38/97). 

γ. Το υπ’ αριθ. 164/2000 Προεδρικό Διάταγμα «Ίδρυση 
Ναυτοδικείου και Αεροδικείου στη Θεσσαλονίκη», ΦΕΚΑ' 
148/2000. 

δ. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε ως δικαστικό κατάστημα, στο οποίο θα 
λειτουργούν το Ναυτοδικείο και Αεροδικείο Θεσσαλονί¬ 
κης, το στρατιωτικό κτίριο που ευρίσκεται στην οδό Καυ- 
ταντζόγλου 2, στη Θεσσαλονίκη και στο οποίο στεγάζεται 
το Στρατοδικείο Θεσσαλονίκης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Αυγούστου 2000 

Ο ΥΠΟΥΡΓΟΣ 

ΑΠΟΣΤΟΛΟΣ-ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 
-♦- 

Αριθ. 2/53995/0022 (2) 

Καθορισμός του ύψους της μηνιαίας αποζημίωσης που 
χορηγείται στα μέλη του Διοικητικού Συμβουλίου του 
Ενιαίου Φορέα Τροφίμων (ΕΦΕΤ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85). 

2. Το Π.Δ. 2/96 (ΦΕΚ 19/Α/1.2.96) Συγχώνευση των 
Υπουργείων Τουρισμού, Βιομηχανία, Ενέργειας και Τε¬ 
χνολογίας και Εμπορίου στο Υπουργείο Ανάπτυξης. 

3. Το Π.Δ. 59 ΦΕΚ 51/Α/96) «Σύσταση Γενικής Γραμμα- 
τείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της». 

4. Το Π.Δ. 197/97 «Σύσταση Γ.Γ. Καταναλωτή στο 
Υπουργείο Ανάπτυξης και καθορισμός των αρμοδιοτήτων 
της» (ΦΕΚ 156/Α/97). 

5. Την απόφαση 399/8.3.99 του Πρωθυπουργού και 
Υπουργού Ανάπτυξης για ανάθεση αρμοδιοτήτων στους 
Υφυπουργούς Ανάπτυξης» (ΦΕΚ 198/Β/8.3.99). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


6. Το άρθρο 40 του Ν. 849/78 όπως συμπληρώθηκε με 
τις διατάξεις του άρθρου 8 του Ν. 2129/93. 

7. Την παρ. 6 του άρθρου 2 του Ν. 2741/28.9.99 (ΦΕΚ 
199/Α/28.9.99). 

8. Την 8323/11.1.2000 απόφαση του Υπουργείου Ανά¬ 
πτυξης. 

9. Την προκαλούμενη σε βάρος του Κρατικού Προϋπο¬ 
λογισμού ετήσια δαπάνη δρχ. 3.600.000 κατά προσέγγι¬ 
ση η οποία θα καλυφθεί από τον ΚΑΕ 2477/35/160. 

10. Την αριθμ. Β3-91/12.5.2000 απόφαση του Υπουρ¬ 
γού περί εξουσιοδότησης για υπογραφή εγγράφων με 
εντολή Υφυπουργού. 

11. Την αριθμ. 2/80345/004/8.11.99 απόφαση Μεταβίβα¬ 
σης εξουσίας υπογραφής σύμφωνα με το άρθρο 7 παρ. 1 
του Ν. 1943/99 στους Γενικούς Γραμματείς Οικονομικών 
και Ανάπτυξης (ΦΕΚ2040/Β/19.11.99), αποφασίζουμε: 

1. Καθορίζουμε τη μηνιαία αποζημίωση των μελών του 
Διοικητικού Συμβουλίου του Ενιαίου Φορέα Τροφίμων 
(ΕΦΕΤ) για τη συμμετοχή τους στις συνεδριάσεις του σε 
δραχμές εξήντα χιλιάδες (60.000). 

2. Η παρούσα ισχύει από του ορισμού του Δ.Σ. του ΕΦΕΤ 
(ΦΕΚ 239/ΝΠΔΔ/31.12.99). 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιουλίου 2000 
Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπουργείου Οικονομικών Υπουργείου Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ ΔΗΜΗΤΡΙΟΣ ΜΑΡΔΑΣ 

-♦- 

Αριθ. 2/51952/0022 (3) 

Καθιέρωση με αμοιβή υπερωριακής εργασίας για το μό¬ 
νιμο ιατρικό υγειονομικό και λοιπό επιστημονικό προ¬ 
σωπικό των Νομαρχιακών Τοπικών Μονάδων Υγείας 
και των Μονάδων Υγείας των Υποκ/των του ΙΚΑ για το 
Β' εξάμηνο του έτους 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ40/Α/21.3.97) «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις» όπως τροποποιήθηκε με το άρθρο 
15του Ν. 2592/98 (ΦΕΚ57/Α/18.3.98) καιτοάρθρο ΙΟτου 
Ν. 2606/98. 

2. Την αριθμ. 2022941/2297/0022/7.4.98 εγκύκλιο του 
Γ.Λ.Κ. με θέμα «Κοινοποίηση των διατάξεων του άρθρου 
15 του Ν. 2592/98 για υπερωριακή εργασία». 

3. Το γεγονός ότι η δαπάνη που προκαλείται με την από¬ 
φαση αυτή ανέρχεται για το Β' εξάμηνο του 2000 στο πο- 
σότου ενός δισεκατομμυρίου εκατόν ενενήντα τεσσάρων 
εκατομμυρίων τριακοσίων ενενήντα εννέα χιλιάδων 
(1.194.399.000) δρχ. περίπου και θα βαρύνει την εγγε¬ 
γραμμένη πίστωση στον προϋπολογισμό του ΙΚΑ, έτους 
2000 . 

4. Την 2/80345/004/99 (ΦΕΚ 2040/19.11,99/τ.Β') απόφα¬ 
ση ανάθεσης «Μεταβίβαση εξουσίας υπογραφής σύμφω¬ 
να με το άρθρο 7 παρ 1 του Ν. 1943/91», αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, των μονίμων γιατρών υγειονομικών υπαλλήλων, 


βιολόγων-βιοχημικών και ακτινοφυσικώντων Τοπικών Νο¬ 
μαρχιακών Μονάδων Υγείας καθώς και των Μονάδων 
Υγείας των Υποκ/τωντου ΙΚΑ, για το Β' εξάμηνο 2000. 

-γιατην αναπλήρωση του προσωπικού που απουσιάζει 
με κανονική άδεια. 

- για την εκτέλεση των αιτουμένων για τη χορήγηση 
κάρτας εργασίας στους αλλοδαπούς ακτινολογικών και 
μικροβιολογικών εξετάσεων. 

- για την καταστολή της πολυφαρμακείας, πιστή τήρη¬ 
ση της λίστας φαρμάκων, την επίσπευση των εργαστη¬ 
ριακών κ.λπ. υψηλού κόστους εξετάσεων (αξονικών το¬ 
μογράφων, υπερηχογράφων και εξειδικευμένων μικροβ. 
εξετάσεων. 

- για τον έλεγχο των φαρμακείων, ιατρείων, ιδιωτικών 
κλινικών, κρατικών Νοσοκομείων και λοιπών Υγειον/κών 
Σχηματισμών και φορέων προμήθειας διαφόρων ειδών σε 
ασφαλισμένους. 

-για την εφαρμογή του θεσμού του Οικογενειακού Γ ια¬ 
τρού. 

- για την κατάργηση της λίστας αναμονής και των ρα¬ 
ντεβού σε εργαστήρια και Μονάδες. 

- για τη δημιουργία και λειτουργία νέων διαγνωστικών 
κέντρων που διαθέτουν όργανα για εξετάσεις υψηλού κό¬ 
στους. 

- για την επανεξέταση κατ’ οίκον περιστατικών σε περι¬ 
πτώσεις παραπληγικών ή άλλων παροχών, διαφόρων επι¬ 
δομάτων ή συντάξεων αναπηρίας στην επαρχία. 

- για την ανάπτυξη και λειτουργία Υπηρεσιών Ιατρικής 
και Νοσηλευτικής 24ώρου λειτουργίας για την παρακο¬ 
λούθηση κατ’ οίκον των κατάκοιτων ασθενών και γενικά 
αδυνατούντωνναπροσέλθουνστα Ιατρεία του Ιδρύματος. 

- για την συλλογή στατιστικών στοιχείων φαρμακευτι¬ 
κής δαπάνης έτους, την ενημέρωση αρχείου φαρμάκων, 
την επεξεργασία αδειών ΕΟΦ, τον οπτικό έλεγχο συντα¬ 
γολογίων ελεγκτών γιατρών, την αρχειοθέτηση, απογρα- 
φή φαρμακείου κ.λπ. ως εξής: 

Α) Για 2.300 μόνιμους γιατρούς, που θα απασχοληθούν 
κατά μέσο όρο κάθε μέρα, για υπερωριακή απογευματινή 
εργασία μέχρι και την 22η ώρα 275.000 ώρες συνολικά. 

Β) Γ ια 2.685 μόνιμους υγειον/κούς υπαλλήλους που θα 
απασχοληθούν κατά μέσο όρο κάθε μέρα, για υπερωρια- 
κή απογευματινή εργασία μέχρι και την 22η ώρα 628.140 
ώρες συνολικά. 

Γ) Γ ια 10 μόνιμους βιολόγους-βιοχημικούς-ακτινοφυσι- 
κούς που θα απασχοληθούν κατά μέσο όρο κάθε μέρα, 
για υπερωριακή απογευματινή εργασία μέχρι και την 22η 
ώρα 2.470 ώρες συνολικά. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης, 
θα είναι ο Προϊστάμενος της Δ/νσης κάθε μονάδας. Ημέ¬ 
ρες απασχόλησης θα είναι όλες οι ημέρες της εβδομάδας 
(από Δευτέρα έως Παρασκευή). 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας και 

Υπουργείου Οικονομικών Κοινωνικών Ασφαλίσεων 
I. ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

Αριθ. 2739 (4) 

Σύσταση δημοτικού νομικού προσώπου με την επωνυμία 
«ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ - ΨΥΧΑΓΩ¬ 
ΓΙΑΣ ΚΑΙ ΠΕΡΙΒΑΛΛΟΝΤΟΣ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Του άρθρου 203του Π. Δ/τος 410/95 «Κωδικοποίηση 
σε ενιαίο κείμενο Νόμου με τίτλο ΔΗΜΟΤΙΚΟΣ ΚΑΙ ΚΟΙ¬ 
ΝΟΤΙΚΟΣ ΚΩΔΙΚΑΣ, των ισχυουσών διατάξεων του 
Δ.Κ.Κ.» όπως τροποποιήθηκαν και συμπληρώθηκαν. 

2. Του Νόμου 2503/1997 «Διοίκηση, οργάνωση, στελέ- 
χωση της Περιφέρειας ρύθμιση θεμάτων για την Τοπ. 
Αυτ/ση και άλλες διατάξεις». 

3. Του άρθρου 27 του Ν. 2081/92 σε συνδυασμό με την 
εγκύκλιο αρ. 550/εγκ.Ι/ 7.10.1992 της Γραμματείας του 
Υπουργικού Συμβουλίου που αφορά τον έλεγχο δαπανών 
που προκαλούν οι κανονιστικές πράξεις. 

4. Τηναρίθ. 1482/29.10.1997 απόφαση Γεν. Γραμματέα 
Περιφέρειας Βορ. Αιγαίου στον Πρ/νο Δ/νσης και στους 
Πρ/νους τμημάτων Δ/νσης Τοπ. Αυτ/σης & Διοικ. της Πε¬ 
ριφέρειας. 

5. Τηναρίθ. 10352/6.12.1999 απόφαση Γεν. Γ ραμματέα 
Περιφέρειας Βορ. Αιγαίου που αφορά τοποθέτηση 
Πρ/νηςΔ/νσης Ν. Σάμου. 

6. Την αρίθ. 99/2000 νόμιμη απόφαση του Δημοτικού 
Συμβουλίου Καρλ/σου καθώς και το αρίθ. 1630/30.6.2000 
έγγραφό σας, αποφασίζουμε: 

1. Συνιστάται στο Δήμο Καρλ/σίων του Νομού Σάμου 
δημοτικό νομικό πρόσωπο δημοσίου δικαίου με την επω¬ 
νυμία «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ - ΨΥΧΑΓΩ¬ 
ΓΙΑΣ ΚΑΙ ΠΕΡΙΒΑΛΛΟΝΤΟΣ» (Δ.Ο.Α.Ψ.Π.). 

2. Σκοπός του νομικού προσώπου είναι: 

- Η συντήρηση όλων των αθλητικών εγκαταστάσεων 
του Δήμου και η Δημιουργία αθλητικών αγώνων και τουρ¬ 
νουά παντός είδους. 

- Η οικονομική επιχορήγηση των αθλητικών σωματείων 
(ανάλογα των οικονομικών του Δήμου) και η δημιουργία 
αθλητικώντμημάτων και προγραμμάτων άθλησης των κα¬ 
τοίκων κάθε ηλικίας φύλλου και καταγωγής. 

- Η συντήρηση και η αξιοποίηση των υπαρχόντων παι¬ 
δικών χαρών και η δημιουργία νέων, όπου αυτό μπορεί να 
καταστεί δυνατό. 

- Θα είναι υπεύθυνος για την υπάρχουσα τηλεοπτική 
κάλυψη του Δήμου, τη συντήρηση αυτής και την τοποθέ¬ 
τηση κεραιών για καινούργια κανάλια, ούτως ώστε η ψυ¬ 
χαγωγία των πολιτών ως προς την τηλεθέαση να είναι σε 
όσο το δυνατόν καλύτερο επίπεδο. 

- Θα είναι υπεύθυνος για το περιβάλλον και την προ¬ 
στασία αυτού από τη ρύπανση. 

- Θα δημιουργεί σε συνεργασία με τοπικούς φορείς 
δενδροφύτευσεις, σε τόπους ιδιαίτερου κάλλους (π.χ. 
καταράκτες ποταμίου και Υδρούσσας ρέμα Παλαιού και 
θα αξιοποιεί αυτούς). 

- Θα προβαίνει στη διαμόρφωση χώρων αναψυχής 
ώστε να μπορούν οι κάτοικοι να διοργανώνουν εκδρομές 
στη φύση και θα φροντίζει για την αξιοποίηση - συντήρη¬ 
ση και προβολή αυτών (σ’ αυτό θα βοηθούν όλοι οι σύλ- 
λογοι-φορείς, οι οποίοι θα ενημερώνονται σε τακτές ημε¬ 
ρομηνίες) . 

3. Το νομικό αυτό πρόσωπο διοικείται από 11μελές Δι- 
οικ. Συμβούλιο που διορίζεται με απόφαση του Δημοτικού 


Συμβουλίου και απαρτίζεται από τον εκάστοτε Δήμαρχο 
ως Πρόεδρο ή άλλο μέλος αιρετό ή μη που ορίζεται απ’ 
αυτόν, δημοτικούς συμβούλους και δημότες ή κατοίκους 
με ανάλογη κοινωνική δράση και κατάρτιση. Η θητεία των 
μελών του Διοικ. Συμβουλίου ακολουθεί την θητεία της 
Δημοτικής Αρχής. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει από τον Αντιπρόεδρο. 

4. Περιουσία του νομικού προσώπου θα είναι το κάθε 
περιουσιακό στοιχείο που θα του δωρηθεί, θα κληροδο¬ 
τηθεί ή θα αγορασθεί από οποιονδήποτε φορέα ή φυσικό 
πρόσωπο. 

5. Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Τυχούσα επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο τυχόν περιεχομένων 
πραγμάτων,υπηρεσιών. 

ε) Πρόσοδοι από την περιουσία του. 

στ) Έσοδα από εκδηλώσεις και ενοίκια. 

6. Οι διατάξεις του κώδικα Δήμων και Κοινοτήτων για 
λειτουργία του Διοικ. Συμβουλίου και την εποπτεία, πό¬ 
ρους και την οικονομική διοίκηση των νομικών προσώπων 
Δήμου εφαρμόζονται και σ’ αυτό το νομικό πρόσωπο και 
ειδικά τα άρθρα 36, 203, 204 του Π.Δ. 410/95. 

7. Τα θέματα σχετικά με τη διοίκηση, το προσωπικό και 
τη διαχείριση του νομικού προσώπου, ρυθμίζονται με τον 
κανονισμό που ψηφίζεται από το Δημοτικό Συμβούλιο. 

8. Από τις διατάξεις της απόφασης αυτής δεν προκα- 
λείται δαπάνη οε βάρος του προϋπολογισμού του Δήμου 
Καρλοβασίων για το έτος 2000. 

Από το επόμενο οικ.έτος 2001 θα προκαλείται δαπάνη 
σε βάρος του προϋπολογισμού του Δήμου ποσού 
10.000.000 και θα βαρύνει τους Κ.Α 2/212.9,2/212.5, 
75/151.9α,9β καιτοΔημ. Συμβούλιο δεσμεύεται για την 
εγγραφή της στους παραπάνω κωδικούς. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σάμος, 25 Ιουλίου 2000 

Με εντολή Γ ενικής Γ ραμματέως Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθ. 6500 (5) 

Τ ροποποίηση συστατικής πράξης της Αμιγούς Δημοτικής 
Επιχείρησης Τουριστικής Ανάπτυξης (ΑΔΕΤΑ) Δ. Καλ¬ 
λονής. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 277 του Π.Δ. 410/95 
(Δ.Κ.Κ.). 

2. Την 14888/27.9.93 απόφαση Νομάρχη Λέσβου που 
δημοσιεύθηκε στο ΦΕΚ 814/7.10.93 σχετικά με τη σύστα¬ 
ση «Αμιγούς Κοινοτικής Επιχείρησης Τουριστικής Ανά¬ 
πτυξης Κοινότητας Κεραμίου». 

3. Την 5861/19.5.95 απόφαση του Περιφ/κού Δ/ντή Ν. 
Λέσβου που δημοσιεύθηκε στο ΦΕΚ 535/21.6.95. 

4. Την 157/2000 απόφαση του Δ.Σ. Καλλονής, αποφασί¬ 
ζουμε: 

Τροποποιούμε την αρίθμ. 14888/27.9.93 απόφαση του 
Νομάρχη Λέσβου όπως αυτή ισχύει με την 5861/19.5.95 
όμοια του Περιφ/κού Δ/ντή Ν. Λέσβου ως εξής: 

1. Ορίζουμε ότι στο εξής η Αμιγής Δημοτική Επιχ/ση 
Τουρ/κής Ανάπτυξης Δήμου Καλλονής ΑΔΕΤΑ θα φέρεται 
με την επωνυμία Δημοτική Επιχ/ση Πολιτιστικής Τουρι¬ 
στικής Ανάπτυξης Καλλονής (ΔΕΠΤΑΚ). 

2. Σκοποί της Επιχείρησης είναι: 

α) Η διαχείριση της αναφερόμενης σ’ αυτή δημοτικής 
περιουσίας η κατασκευή και εκμετάλλευση μονάδας επι¬ 
πλωμένων διαμερισμάτων, η κατασκευή και η εκμετάλ¬ 
λευση οποιοσδήποτε άλλης συναφούς προς τον τουρι¬ 
σμό δραστηριότητας στα πλαίσια αναπτυξιακών και άλ¬ 
λων προγραμμάτων ή με αυτοχρηματοδότηση και γενικά 
οποιαδήποτε δραστηριότητα υποστηρίζει την τουριστική 
ή γενικότερη ανάπτυξη της ευρύτερης περιοχής. 

β) Η πολιτιστική ανάπτυξη της πόλης και της ευρύτερης 
περιοχής και η καλλιέργεια της καλλιτεχνικής ευαισθη¬ 
σίας και της αγάπης για τις τέχνες, η προστασία της εθνι¬ 
κής και τοπικής πολιτιστικής ταυτότητας, η αναγωγή των 
πολιτιστικών - πνευματικών και καλλιτεχνικών αγαθών σε 
οργανικά στοιχεία της καθημερινής ζωής και η ενεργός 
συμμετοχή των πολιτών στην πολιτιστική ζωή του Δήμου. 

γ) Η δημιουργία της απαραίτητης πολιτιστικής υποδο¬ 
μής. 

δ) Η διάδοση και η ανάπτυξη της καλλιτεχνικής παιδεί¬ 
ας, η στήριξη και η διάδοση της σύγχρονης καλλιτεχνικής 
και πνευματικής δημιουργίας και η εξασφάλιση των συν¬ 
θηκών που θα επιτρέψουν την άσκηση και ανάπτυξη των 
ατομικών δημιουργικών ικανοτήτων στους αντίστοιχους 
τομείς. 

ε) Η προβολή, ανάπτυξη και διάδοση αυτών των τεχνών 
με την διοργάνωση, παραγωγή και παρουσίαση των πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ) Η δημιουργία και ανάπτυξη της αναγκαίας υποδο¬ 
μής για την βελτίωση της ποιότητας ζωής των κατοίκων 
και την δημιουργική αξιοποίηση του ελεύθερου χρόνου 
τους ιδιαίτερα των νέων. 

ζ) Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου και της ευρύτερης περιοχής ιδιαίτερα η παροχή 
ηθικής και υλικής βοήθειας και τεχνικής υποστήριξης 
προς τους πολιτιστικούς φορείς του Δήμου με σκοπό την 
ενίσχυση της ερασιτεχνικής δημιουργίας και τη διεύρυν¬ 
ση του πεδίου των πρωτοβουλιών και των παρεμβάσεών 
τους. 

η) Η οργάνωση σε ετήσια βάση πολιτιστικών εκδηλώσε¬ 
ων φεστιβάλ κ.λπ. 

θ) Η παροχή κοινωνικών υπηρεσιών στους δημότες. 

3. Η επιχείρηση θα διοικείται από 9μελές Διοικητικό 
Συμβούλιο που τα μέλη του ορίζονται μαζί με τους ανα¬ 
πληρωτές από το Δ.Σ. 

Από τα μέλη του Δ.Σ. πέντε (5) θα είναι αιρετοί εκπρό- 
σωποιτου Δήμου Καλλονής μέλη του Δ.Σ. έκτων οποίων 
τα δύο (2) θα προέρχονται από τη μειοψηφία, δύο (2) θα 
προέρχονται από Πολιτιστικούς ή Αθλητικούς φορείς 
και δύο (2) θα είναι δημότες κάτοικοι του Δήμου Καλλο¬ 
νής. 


4. Κατά τα λοιπά ισχύουνη 14888/27.9.93 απόφαση του 
Νομάρχη Λέσβου όπωςτροποποιήθηκε και συμπληρώθη¬ 
κε με την 5881/19.5.95 απόφαση του Περιφερειακού 
Δ/ντή Λέσβου. 

5. Από τις διατάξεις αυτής της απόφασης δεν προκα- 
λείται δαπάνη εις βάρος του προϋπ/σμού του Δήμου Καλ¬ 
λονής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 24 Ιουλίου 2000 
Με εντολή Γ ενικής Γ ραμματέως Περιφέρειας 
Ο Γενικός Διευθυντής 
Π. ΣΕΡΑΪΔΗΣ 

-♦- 

Αριθ.3930 (6) 

Σύσταση Αναπτυξιακής Δημοτικής Επιχείρησης 
Συβότων (Α.Δ.Ε.Σ.) Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 - 284, 291 και 304 του 
Π. Δ/τος 410/95 (Δ.Κ.Κ.). 

2. Την απόφαση του Δημοτικού Συμβουλίου Συβότων 
αριθμ. 80/2000, περί συστάσεως Δημοτικής Επιχείρησης 
Συβότων (Α.Δ.Ε.Σ.), ως και την προβλεπόμενη από τις 
ανωτέρω διατάξεις πλήρη οικονομοτεχνική μελέτη, απο¬ 
φασίζουμε: 

1. Συνιστάται στο Δήμο Συβότων τουΝομού Θεσπρω¬ 
τίας Επιχείρηση με την επωνυμία «Αναπτυξιακή Δημοτική 
Επιχείρηση Συβότων (Α.Δ.Ε.Σ.)», ως ίδιο νομικό πρόσωπο 
ιδιωτικού δικαίου, που διέπεται απότις διατάξεις των άρ¬ 
θρων 277, 278, 291 και 304του Π.Δ. 410/95 (Δ.Κ.Κ.). 

2. Σκοπός: Η κοινωνική, πολιτιστική, τουριστική και οι¬ 
κονομική ανάπτυξη του Δήμου Συβότων και της ευρύτε¬ 
ρης περιοχής. 

Συγκεκριμένα: 

- Η δημιουργία κατάλληλης τουριστικής υποδομής (κα¬ 
ταλύματα, χώροι εστίασης, διαμόρφωση χώρων αθλητι¬ 
κών δραστηριοτήτων, κατασκηνώσεις κ.α.). 

- Η λειτουργία αναψυκτηρίων, τουριστικών περιπτέρων, 
κυλικείων και ανταλλακτηρίων συναλλάγματος. 

- Δημιουργία τουριστικού γραφείου για εξυπηρέτηση 
του τουριστικού κοινού και δημοτών με σκοπούς: α) Την 
παροχή πληροφόρησης του τουριστικού κοινού, β) Την 
διοργάνωση τοπικών εκδρομών για επισκέπτες με ειδικά 
ενδιαφέρονται (εκδρομών στην περιοχή με μπάνιο, φαγη¬ 
τό, επισκέψεις σε αξιοθέατα, μουσεία και αρχαιολογικούς 
χώρους, συμμετοχή σε πολιτιστικές και αθλητικές εκδη¬ 
λώσεις κ.λ.π.). γ) Την διάθεση του τουριστικού οδηγού 
από το Γ ραφείο τουρισμού. 

- Προβολή και προστασία του φυσικού περιβάλλοντος 
της περιοχής (τα Σύβοτα είναι αναγνωρισμένα σαν περιο¬ 
χή ιδιαίτερου φυσικού κάλλους ΦΕΚ 649/6.3.88). 

Συγκεκριμένα: α) Εγκατάσταση πινακίδων στις οδικές 
αρτηρίες - εισόδους του Δήμου, στις οποίες θα αναπαρί- 
στανταιοχάρτηςτωνπεριοχώντουΔήμου με τα χωριά, οι 
βασικές οδικές αρτηρίες και θα δίνονται με σαφή τρόπο 
στον επισκέπτη οδηγίες για την πρόσβαση στα προτεινό- 
μενα αξιοθέατα, β) Έκδοση τουριστικού οδηγού της πε¬ 
ριοχής, μετά αξιοθέατα των περιοχών του Δήμου και διά¬ 
φορες γενικές πληροφορίες, γ) Παροχή πληροφόρησης 
από το γραφείο Τουρισμού, δ) Δημιουργία «χαρακτηρι- 

σηκού σήματος» της περιοχής και χρησιμοποίησή του σε 
αναμνηστικές κάρτες της περιοχής ή οπουδήποτε αλλού 
κρίνεται αναγκαίο. 

Υπενθυμίζεται ότι η προστασία του περιβάλλοντος τίθε¬ 
ται σαν προϋπόθεση για την τοπική αναπτυξιακή διαδικα¬ 
σία και πρέπει να συνδέεται με όλο το φάσμα των δρα¬ 
στηριοτήτων στην περιοχή. Η αξιοποίηση και η προστα¬ 
σία των ακτών του Δήμου πρέπει να θεωρείται κοινωνική 
επένδυση και πρέπει να λάμβάνεται υπόψη σε όλους τους 
τομείς της οικονομικής δραστηριότητας. 

- Διαχείρηση και εκμετάλλευση «\Λ/ΑΤΕΗΙ_ΑΝΟ», χώρου 
αναψυχής με νεροτσουλήθρες, πισίνα και αναψυκτήριο. 

- Η λειτουργία και εκμετάλλευση καταφυγίων σκαφών 
και λιμένων. 

- Προβολή, αξιοποίηση και εκμετάλλευση του σπηλαίου 
Πολυνερίου. 

- Εκπόνηση αναπτυξιακών μελετών και τοπικών προ¬ 
γραμμάτων σκοπιμότητας ή βιωσιμότητας επενδυτικών 
σχεδίων. 

- Η υλοποίηση και διαχείρηση εθνικών και κοινοτικών 
προγραμμάτων και πρωτοβουλιών. 

- Η εκμετάλλευση και λειτουργία χώρων στάθμευσης 
και λαϊκών αγορών. 

- Η δημιουργία και εκμετάλλευση εκθεσιακών χώρων. 

- Η εκεμετάλλευση χώρων πολιτιστικών και κοινωνικών 
δραστηριοτήτων (αμφιθέατρο, πολιτιστικά κέντρα κ.λ.π.). 

- Η διοργάνωση επιμορφωτικών, εκπαιδευτικών, καλλι¬ 
τεχνικών και ψυχαγωγικών δραστηριοτήτων. 

- Η εκτέλεση εργασιών, μεταφορών και μικροέργων. 

- Η εκεμτάλλευση και λειτουργία χώρων συντήρησης 
μηχανολογικού εξοπλισμού και τεχνικών κατασκευών. 

- Η οργάνωση και εκμετάλλευση κοινοφελών έργων και 
δραστηριοτήτων. 

- Η εκμετάλλευση και λειτουργία υπηρεσιών καθαριό¬ 
τητας και νεκροταφείου. 

- Η παροχή υπηρεσιών πρόνοιας και υγείας κυρίως σε 
άτομα τρίτης ηλικίας (μεταφορά μαθητών στα σχολεία, 
θαλάσσια μπάνια κυρίως σε άτομα πρώτης και τρίτης ηλι¬ 
κίας, υλοποίηση προγραμμάτων ιατρικής βοήθειας στο 
σπίτι σε άτομα τρίτης ηλικίας). 

- Διαχείρηση - λειτουργία ύδρευσης, αποχέτευσης και 
βιολογικού καθαρισμού. 

- Εκμετάλλευση - εκσυγχρονισμός της λειτουργίας των 
λατομείων πέτρας. 

- Δρομολόγηση και εκμετάλλευση πορθησιακών γραμ¬ 
μών μετά νησιά του Ιονίου (Κέρκυρα, Παξοί κ.α.) και ευ¬ 
ρύτερα με τα παράλια της περιοχής. 

- Διαχείρηση, εκμετάλλευση μικρών μεταποιητικών μο¬ 
νάδων (ελαιοτριβεία). 

- Εφαρμογή προγραμμάτων για την καταπολέμηση της 
ανεργίας. 

- Η διοργάνωση προγραμμάτων εκπαίδευσης του εργα¬ 
τικού δυναμικού και προώθηση της διαρκούς επιμόρφω¬ 
σης εργαζομένων. 

- Εκμισθώσεις ακινήτων, εκμεταλλεύσεις βοσκοτόπων 
και λοιπών περιουσιακών στοιχείων της επιχείρησης. 

- Κάθε δραστηριότητα που προωθεί την τοπική ανάπτυ¬ 
ξη, όπως ορίζεται από τη σχετική νομοθεσία και τις εκά- 
στοτε αποφάσεις του Δημ. Συμβουλίου. 

3. Διάρκεια: Η διάρκεια της επιχείρησης είναι πενήντα 
χρόνια από τη δημοσίευση της κατά νόμο απόφασης του 
Υπουργού Εσωτερικών στην Εφημερίδα της Κυβερνή- 
σεως. 


4. Έδρα: Η έδρα της επιχείρησης θα είναι η Πλαταριά 
του Δήμου Συβότων. 

5. Διοίκηση: Η επιχείρηση θα διοικείται από Διοικητικό 
Συμβούλιο με πενταμελή σύνθεση. Ο ορισμός των μελών 
θα γίνει σύμφωνα με τις διατάξεις του άρθρου 278 Π.Δ. 
410/95. 

Το Διοικητικό Συμβούλιο θα αποτελείται από τα μέλη 
που θα οριστούν μαζί με τους αναπληρωτές τους από το 
Δημοτικό Συμβούλιο. Από τα μέλη αυτά τουλάχιστον δύο 
(2) είναι αιρετοί εκπρόσωποι του Δήμου και οι υπόλοιποι 
εκπρόσωποι ή δημότες φορέων της περιοχής που έχουν 
σχέση με το αντικείμενο. 

Η συμμετοχή εκπροσώπου εργαζομένων στην επιχεί¬ 
ρηση θα υπάρχει εάν αυτή απασχολήσει περισσότερους 
από είκοσι (20) εργαζομένους ως μόνιμο προσωπικό. 

6. Κεφάλαιο: Το κεφάλαιο που θα συνισφέρει ο Δήμος 
στη Δημοτική Επιχείρηση είναι 10.000.000 δρχ. 

7. Πόροι: Οι πόροι της Επιχείρησης θα είναι έσοδα από 
επιχορηγήσεις και δραστηριότητες της Δημοτικής Επι¬ 
χείρησης και κάθε νόμιμη πρόσοδος. 

Συγκεκριμένα: 

Έσοδα από την εκεμτάλλευση και εκμίσθωση των χώ¬ 
ρων σταθμεύσεων, έσοδα από την λειτουργία αναψυκτη- 
ρίων, έσοδα από την λειτουργία ανταλλακτηρίων χρημά¬ 
των, έσοδα από την διοργάνωση καλλιτεχνικών και ψυχα¬ 
γωγικών δραστηριοτήτων, έσοδα από το Λιμενικό Ταμείο, 
έσοδα από την εκπόνηση αναπτυξιακών μελετών, έσοδα 
απότατέλη καθαριότητας, έσοδα απότατέλη ύδρευσης, 
έσοδα από την λειτορυγία του λατομείου, έσοδα από τις 
εκμισθώσεις ακινήτων, έσοδα από την εκμετάλλευση βο¬ 
σκοτόπων, έσοδα από την εκμετάλλευση των δύο κατα¬ 
φυγίων σκαφών και απρόβλεπτα έσοδα. 

ΕΤΗΣΙΑ ΕΣΟΔΑ ΔΗΜΟΤΙΚΗΣ ΕΠΙΧΕΙΡΗΣΗΣ 


Χώροι στάθμευσης 

4.800.000 

Αναψυκτήρια 

3.500.000 

Ανταλλακτήριο 

5.000.000 

Εκδηλώσεις 

375.000 

Λιμενικό Ταμείο 

40.000.000 

Αναπτυξιακές Μελέτες 

1.000.000 

Τέλη ύδρευσης 

45.000.000 

Εκμετάλλευση λατομείου 

750.000 

Ακίνητα 

1.500.000 

Βοσκότοποι 

1.500.000 

Καταφύγια 

10.000.000 

Απρόβλεπτα 

1.000.000 

ΣΥΝΟΛΟ 

134.425.000 


8. Διάλυση και εκκαθάριση: Η επιχείρηση διαλύεται: α) 
με απόφαση του Δημοτικού Συμβουλίου, με την απόλυτη 
πλειοψηφία των μελών του, β) όταν λήξει χωρίς να παρα- 
ταθεί η διάρκεια της επιχείρησης και γ) σε περίπτωση 
πτώχευσης της επιχείρησης, την διάλυση της επιχείρη¬ 
σης ακολουθεί η εκκαθάριση. Εκτός από την περίπτωση 
της πτώχευσης, η εκκαθάριση γίνεται από τους εκκαθα- 
ριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Μετά 
την εκκαθάριση όσα απομένουν, περιέρχονται στο Δήμο. 

9. Η συγκρότηση, λειτουργία και οι αρμοδιότητες των 
οργάνων διοίκησης, η οργάνωση, η λειτουργία και η επο- 

πτεία της Επιχείρησης, διέπονται από τις σχετικές με τις 
δημοτικές επιχειρήσεις διατάξεις του Π.Δ. 410/95. 

10. Από τις διατάξεις της απόφασης αυτής προκαλείται 
δαπάνη ύψους 10.000.000 δρχ,, γιατηνοποία έχει εγγρά¬ 
φει πίστωση στον Κ.Α.Ε. 2/212/212.9 του προϋπολογι¬ 
σμού του Δήμου, οικονομικού έτους 2000. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 26 Ιουνίου 2000 

Με εντολή Γενικού Γραμματέα Περιφέρειας 
Η Δ/ντρια Δ/νσης Τοπ. Αυτ/σης & Δ/σης 
Ν. Θεσπρωτίας κ.α.α. 

ΑΡΤΕΜΙΣ ΜΑΡΚΟΥΛΗ 

-♦- 

Αριθ. 10181 (7) 

Υπερωριακή εργασία για το Β' εξάμηνο υπαλλήλων της 
Νομαρχίας Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Π .Δ. 30/96 Κώδικα Νομαρχιακής Αυ¬ 
τοδιοίκησης. 

2. Τις διατάξεις του άρθρου 15 του Ν. 2592/98. 

3. Το άρθρο ΙΟτου Ν. 2732/99. 

4. Τις διατάξεις του άρθρου 35 παρ. 7 του Ν. 2738/99. 

5. Το αριθ. 372549/4.7.2000 έγγραφο του Γ εν. Γ ραμμα¬ 
τέα του ΥΠ.ΓΕ περί κατανομής ωρών υπερωριακής εργα¬ 
σίας. 

6. Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας κατά τις απογευματινές ώρες, νυχτερινές, Κυρια¬ 
κές και εξαιρέσιμες ώρες στους παρακάτω υπαλλήλους 
που θα ασχοληθούν με τον ποιοτικό και ποσοτικό έλεγχο: 
α) των νωπών, β) των επεξεργασμένων, γ) των ροδάκινων 
και τομάτας για μεταποίηση, και σταφυλιών για οινοποίη¬ 
ση κατά το Β' εξάμηνο του 2000: 

Αριθ. υπηρετ. Προτεινόμενοι Αριθ. ωρών Δαπάνη εγγ/νη πίστωση 
Απογ. Εξαιρ. 

48 9 1230370 2.585.000 2.585.000 

Υπεύθυνος για την παρακολούθηση της υπερωριακής 
εργασίας ορίζεται ο Δ/ντής Γεώργιος Παπαγεωργίου με 
αναπληρωτή τον Αναστάσιο Κολοβό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 25 Ιουλίου 2000 

Ο Νομάρχης 

ΝΙΚ. ΣΤΑΜΟΣ 

-♦- 

Αριθ. 13366 (8) 

Υπερωριακή απασχόληση Β' Εξαμήνου 2000 για τους 
υπαλλήλους του Υπουργείου Γεωργίας που υπηρε¬ 
τούν στην νομαρχιακή Αυτοδιοίκηση Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

α) Τις διατάξεις του άρθρου 35 (και 7) του Ν. 
2738/9.9.99 (ΦΕΚ 180/τ.Α'). 

Η διαπίστωση αναγκών υπερωριακής απασχόλησης 


προσωπικού που υπηρετεί στις Νομαρχιακές Αυτοδιοική¬ 
σεις γίνεται με απόφαση του οικείου Νομάρχη. 

β) Τις διατάξεις του άρθρου 15τουΝ.2592/98,το οποίο 
αντικαθιστά το άρθρο 18 του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις». 

γ) Τις διατάξεις του άρθρου 10 του Ν. 2732/30.7.99 
(ΦΕΚ 154/τ.Α'), σχετικά με την απασχόληση των γεωπό¬ 
νων κατά τις Κυριακές και ημέρες αργίας και νυχτερινές 
ώρες. 

δ) Το με αριθμό πρωτ. 372549/4.7.2000 έγγραφο του 
Γεν. Γραμματέα του Υπουργείου Γεωργίας «Προγραμ¬ 
ματισμός και κατανομή υπερωριακής εργασίας Γεωπό¬ 
νων ποιοτικών ελεγκτών που θα ασχοληθούν με τον ποι¬ 
οτικό και ποσοτικό έλεγχο των Νοπών εισαγομένων, εξα¬ 
γομένων, αποσυρομένων ή διακινουμένων στις χώρες 
της Ευρωπαϊκής Ένωσης γεωργικών προϊόντων και με¬ 
ταποιημένων, επεξεργασμένων ή προοριζομένων για με¬ 
ταποίηση ροδάκινων βερίκοκων, τομάτας κ.λπ. σταφυ¬ 
λιών για οινοποίηση και μεταποίηση αυτών κατά το Β' 
εξάμηνο 2000 σύμφωνα με τους επισυναπτώμενους πί¬ 
νακες. 

ε) Τις ανάγκες της Δ/νσης Γεωργικής Ανάπτυξης Καρ¬ 
δίτσας για την καλή λειτουργία της. 

στ) Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του Κ.Τ.Γ.Κ. και Δα¬ 
σών η οποία ανέρχεται σε 1.795.000 δρχ., εγκρίνει και κα¬ 
τανέμει: 

Την κατανομή των ωρών υπερωριακής απασχόλησης 
τόσο της απογευματικής όσο και των Κυριακών και εξαι¬ 
ρέσιμων ημερών για τους γεωπόνους ποιοτικούς ελε¬ 
γκτές (Τακτικοί και επικουρικοί) που θα ασχοληθούν με 
τον ποιοτικό και ποσοτικό έλεγχο των εξαγομένων εισα- 
γομένων αποσυρομένων ή διακινουμένων γεωργικών 
προϊόντων νοπών και μεταποιημένων ή προοριζομένων 
για μεταποίηση κατά το Β' εξάμηνο 2000, καθώς και των 
ροδάκινων, βερίκοκων, τομάτας, σταφυλιών για οινοποί¬ 
ηση και τον έλεγχο της μεταποίησης αυτών για χρονικό 
διάστημα από 1.7.2000 μέχρι 31.12.2000. 


Απογευματινές ώρες Ώρες Κυριακών 
εξαιρέσιμων & 
Νυκτερινών 

Σύνολο 

ωρών 

Σύνολο δρχ. 


ΝΩΠΑ 



190 

50 

240 

385.000 


ΕπεΕεονασυένα Ποοϊόντα 


190 

50 

240 

385.000 

Ροδάκινα Βεοίκοκατουάτα κ.λπ. νια υεταποίησπ 

370 

130 

500 

815.000 


Σταωύλια 



100 

Σύνολο 850 

30 

260 

130 

1.110 

210.000 

1.795.000 


Μέγιστος αριθμός γεωπόνων απασχολουμένων κατά 
μήνα 6. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 19 Ιουλίου 2000 
Ο Νομάρχης 

ΒΑΣΙΛΗΣ ΑΝΑΓΝΩΣΤΟΠΟΥΛΟΣ 

Αριθ. 420 (9) 

Υπερωριακή εργασία υπαλλήλων που απασχολούνται 
στο Γραφείο Νομάρχη Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τις διατάξεις του Π.Δ. 30/96 Κώδικα Νομαρχιακής Αυ¬ 
τοδιοίκησης. 

2. Τις διατάξειςτου άρθρου 18του Ν. 2470/97. 

3. Τις διατάξειςτου άρθρου 15του Ν. 2592/98. 

4. Τις διατάξειςτου άρθρου 25του Ν. 2738/99. 

5. Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας κατά τις απογευματινές, νυχτερινές, Κυριακές και 
εξαιρέσιμες ώρες στους παρακάτω υπαλλήλους που 
απασχολούνται στο Γ ραφείο Νομάρχη Φωκίδας για το 
έτος 2000. 

Προτεινόμενοι Αριθ. ωρών Εγγεργ. Πίστωση 
Απογ. Εξαιρ. 

3 630 270 1.500.000 

Υπεύθυνος για την παρακολούθηση της υπερωρια- 
κής εργασίας ορίζεται ο Νομάρχης Απόστολος Καρα- 
χάλιος με αναπληρωτή τον Αντινομάρχη Ηλία Παπα- 
δρόσο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 9 Μάίου 2000 
Ο Νομάρχης 

ΑΠΟΣΤΟΛΟΣ ΚΑΡΑΧΑΛΙΟΣ 


Αριθ. 3562 (10) 

Υπερωριακή εργασία για το Β' εξάμηνο 2000 υπαλλήλων 
της Νομ. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξειςτου Π.Δ. 30/96 Κώδικα Νομαρχιακής Αυ¬ 
τοδιοίκησης. 

2. Τις διατάξειςτου άρθρου 15του Ν. 2592/98. 

3. Το άρθρο ΙΟτου Ν. 2732/99. 

4. Τις διατάξειςτου άρθρου 35παρ. 7του Ν. 2738/99. 

5. Το αριθ. 372549/4.7.2000 έγγραφοτου Γ εν. Γ ραμματέα 
του ΥΠ. ΓΕ περί κατανομής ωρών υπερωριακής εργασίας. 

6. Τις ανάγκες της Υπηρεσίας, αποφασίζουμε: 

Εγκρίνουμε την καθιέρωση με αμοιβή υπερωριακής εργα¬ 
σίας κατά τις απογευματινές, νυχτερινές, Κυριακές και εξαιρέ¬ 
σιμες ώρες στους παρακάτω υπαλλήλους που θα απασχολη¬ 
θούν με τον ποιοτικό και ποσοτικό έλεγχο των νωπών και μετα- 
ποιημένωνγεωργικώνπροϊόντωνκατάτοΒ'εξάμηνοτου2000: 

Αριθ. υπηρετ. Προτεινόμενοι Αριθ. ωρών Δαπάνη εγγ/νη πίστωση 
Απογ. Εξαιρ. 

15 3 320 80 640.000 640,000 

Υπεύθυνος για την παρακολούθηση της υπερωριακής 
εργασίας ορίζεται ο Δ/ντής Ιωάννης Κάίλης, με αναπλη¬ 
ρωτή τον Ιωάννη Σκορδά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 11 Ιουλίου 2000 
Ο Νομάρχης 

ΑΠΟΣΤΟΛΟΣ ΚΑΡΑΧΑΛΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί^τ 
Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































